ประกาศกระทรวงการคลังประกาศกระทรวงการคลังเรื่องการยกเว้นอากรและลดอัตราอากรศุลกากรสำหรับของที่มีถิ่นกำเนิดจากอาเซียน[๑] เพื่อปฏิบัติตามข้อผูกพันตามความตกลงการค้าสินค้าของอาเซียน(ASEAN Trade Goods Agreement : ATIGA) บันทึกความเข้าใจระหว่างรัฐบาลของภาคีสมาชิกอาเซียนที่เข้าร่วมในโครงการนำร่องสำหรับการดำเนินการระบบการรับรองถิ่นกำเนิดสินค้าด้วยตนเองของภูมิภาค(โครงการที่ ๑) (Memorandum of Understanding between the Governments of the Participating Member States of the Association of South-East Asian Nations (ASEAN) on the Pilot Project for the Implementation of a Regional Self-Certification System) บันทึกความเข้าใจระหว่างรัฐบาลของภาคีสมาชิกอาเซียนที่เข้าร่วมในโครงการนำร่องสำหรับการดำเนินการระบบการรับรองถิ่นกำเนิดสินค้าด้วยตนเองของภูมิภาค (โครงการที่๒) (Memorandum of Understanding among the Governments of the Participating Member States of the Association of South-East Asian Nations (ASEAN) on the Second Pilot Project for the Implementation of a Regional Self-Certification System) และข้อผูกพันตามพิธีสารว่าด้วยการนำพิกัดศุลกากรฮาร์โมไนซ์อาเซียนมาใช้อาศัยอำนาจตามความในมาตรา ๑๔ แห่งพระราชกำหนดพิกัดอัตราศุลกากร พ.ศ. ๒๕๓๐ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดพิกัดอัตราศุลกากรพ.ศ. ๒๕๓๐ (ฉบับที่ ๘) พ.ศ. ๒๕๕๗ รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้ดังต่อไปนี้ข้อ๑ ให้ยกเลิกประกาศกระทรวงการคลังเรื่อง การยกเว้นอากรและลดอัตราอากรศุลกากรสำหรับของที่มีถิ่นกำเนิดจากอาเซียนลงวันที่ ๓๐ ธันวาคม พ.ศ. ๒๕๕๙ข้อ๒ ให้ยกเว้นอากรและลดอัตราอากรสำหรับของในภาค๒ แห่งพิกัดอัตราศุลกากรท้ายพระราชกำหนดพิกัดอัตราศุลกากร พ.ศ. ๒๕๓๐ซึ่งแก้ไขเพิ่มเติมโดยพระราชกำหนดพิกัดอัตราศุลกากร (ฉบับที่ ๖) พ.ศ. ๒๕๕๙ที่มีถิ่นกำเนิดจากประเทศสมาชิกสมาคมประชาชาติแห่งเอเชียตะวันออกเฉียงใต้ตามบัญชีท้ายประกาศนี้ข้อ๓ ของที่ต้องเสียอากรในอัตราตามสภาพตามบัญชีท้ายประกาศนี้ หากคำนวณค่าอากรเมื่อเทียบเป็นร้อยละของราคาแล้วสูงกว่าอัตราตามราคาให้ลดลงเหลือเทียบเท่าอัตราตามราคาข้อ๔ การยกเว้นอากรและลดอัตราอากรตามข้อ๒ ให้เป็นไปตามหลักเกณฑ์และเงื่อนไข ดังต่อไปนี้(๑)ให้ผู้นำของเข้าแสดงเอกสารอย่างหนึ่งอย่างใด ดังต่อไปนี้(ก)หนังสือรับรองถิ่นกำเนิดสินค้า [Form D (ATIGA)] ที่ออกตามความตกลงการค้าสินค้าของอาเซียนในกรณีที่ผู้นำของเข้าไม่สามารถแสดงหนังสือรับรองถิ่นกำเนิดสินค้า [Form D (ATIGA)] ก่อนนำของออกจากอารักขาของศุลกากรแต่ประสงค์จะใช้สิทธิพิเศษทางภาษีศุลกากรในการขอยกเว้นอากรหรือลดอัตราอากรศุลกากรให้แจ้งความประสงค์และชำระค่าอากรในอัตราปกติไปก่อน(ข)หนังสือรับรองจากผู้ส่งออกว่าสินค้าดังกล่าวมีถิ่นกำเนิดจากประเทศสมาชิกสมาคมประชาชาติแห่งเอเชียตะวันออกเฉียงใต้ตามความตกลงการค้าสินค้าของอาเซียนสำหรับของที่มีราคาเอฟ โอ บี ไม่เกินสองร้อยดอลลาร์สหรัฐ(ค)กรณีปฏิบัติตามบันทึกความเข้าใจระหว่างรัฐบาลของภาคีสมาชิกอาเซียนที่เข้าร่วมในโครงการนำร่องสำหรับการดำเนินการระบบการรับรองถิ่นกำเนิดสินค้าด้วยตนเองของภูมิภาค(โครงการที่๑) นอกจากแสดงเอกสารตาม (ก) หรือ (ข) อย่างใดอย่างหนึ่งแล้ว สามารถแสดงเอกสารตาม ๑)หรือ ๒) ดังต่อไปนี้๑)บัญชีราคาสินค้าที่มีข้อความรับรองถิ่นกำเนิดสินค้า (Invoice Declaration) ซึ่งจัดทำโดยผู้ส่งออกรับอนุญาต (Certified Exporter) หรือในกรณีที่บัญชีราคาสินค้าไม่มีข้อความรับรองถิ่นกำเนิดสินค้าที่ผู้ส่งออกรับอนุญาตรับรองให้แสดงเอกสารทางการค้าอื่นที่มีข้อความรับรองถิ่นกำเนิดสินค้าซึ่งจัดทำโดยผู้ส่งออกรับอนุญาตโดยมีคำอธิบายรายละเอียดของสินค้าที่เพียงพอที่จะสามารถระบุถึงถิ่นกำเนิดสินค้าได้ได้แก่ ใบเรียกเก็บเงิน (Billing statements) หรือใบสั่งปล่อยสินค้า (Delivery order) หรือบัญชีการบรรจุหีบห่อ (Packing list) ทั้งนี้ข้อความรับรองถิ่นกำเนิดสินค้าให้เป็นไปตามบันทึกความเข้าใจระหว่างรัฐบาลของภาคีสมาชิกอาเซียนที่เข้าร่วมในโครงการนำร่องสำหรับการดำเนินการระบบการรับรองถิ่นกำเนิดสินค้าด้วยตนเองของภูมิภาค(โครงการที่ ๑)๒)บัญชีราคาสินค้า หรือเอกสารทางการค้าอื่น ได้แก่ ใบเรียกเก็บเงิน (Billing statements) หรือใบสั่งปล่อยสินค้า (Delivery order) หรือบัญชีการบรรจุหีบห่อ (Packing list) จากผู้ส่งออกว่าสินค้าดังกล่าวมีถิ่นกำเนิดจากประเทศสมาชิกสมาคมประชาชาติแห่งเอเชียตะวันออกเฉียงใต้ตามความตกลงการค้าสินค้าของอาเซียนสำหรับของที่มีราคาเอฟ โอ บี ไม่เกินสองร้อยดอลลาร์สหรัฐ(ง)กรณีปฏิบัติตามบันทึกความเข้าใจระหว่างรัฐบาลของภาคีสมาชิกอาเซียนที่เข้าร่วมในโครงการนำร่องสำหรับการดำเนินการระบบการรับรองถิ่นกำเนิดสินค้าด้วยตนเองของภูมิภาค(โครงการที่๒) สามารถแสดงบัญชีราคาสินค้าที่มีข้อความรับรองถิ่นกำเนิดสินค้า (Invoice Declaration) ซึ่งจัดทำโดยผู้ส่งออกรับอนุญาต (Certified Exporter) ทั้งนี้ ข้อความรับรองถิ่นกำเนิดสินค้าให้เป็นไปตามบันทึกความเข้าใจระหว่างรัฐบาลของภาคีสมาชิกอาเซียนที่เข้าร่วมในโครงการนำร่องสำหรับการดำเนินการระบบการรับรองถิ่นกำเนิดสินค้าด้วยตนเองของภูมิภาค(โครงการที่ ๒) หรือแสดงเอกสารตาม (ก) หรือ (ข)(๒)การจะได้รับสิทธิยกเว้นอากรหรือลดอัตราอากรศุลกากรสำหรับการนำเข้าของจากกลุ่มประเทศสมาชิกสมาคมประชาชาติแห่งเอเชียตะวันออกเฉียงใต้ตามโครงการที่๑ และโครงการที่ ๒ เมื่อประเทศนั้นได้ดำเนินการตามกระบวนการทางกฎหมายภายในของตนเพื่อเข้าร่วมโครงการนำร่องสำหรับการดำเนินการระบบการรับรองถิ่นกำเนิดสินค้าด้วยตนเองในภูมิภาคเสร็จสิ้นและได้ส่งมอบสัตยาบันสารหรือหนังสือแสดงการยอมรับไปเก็บรักษาไว้ที่สำนักเลขาธิการอาเซียนสิทธิในการขอยกเว้นอากรหรือลดอัตราอากรศุลกากรตามโครงการที่๑ และโครงการที่ ๒ ให้สิ้นสุดลงเมื่อได้มีการยกเลิกบันทึกความเข้าใจระหว่างรัฐบาลของภาคีสมาชิกอาเซียนที่เข้าร่วมในโครงการดังกล่าว(๓)อัตราอากรภายใต้ความตกลงการค้าสินค้าของอาเซียนสำหรับของประเภทหรือชนิดเดียวกันในประเทศผู้ส่งออกต้องไม่เกินอัตราตามราคาร้อยละยี่สิบข้อ๕ ผู้นำของเข้าต้องปฏิบัติตามพิธีการที่อธิบดีประกาศกำหนดข้อ๖ ประกาศนี้ให้ใช้บังคับตั้งแต่วันที่ ๑๓พฤศจิกายน พ.ศ. ๒๕๖๐ เป็นต้นไปประกาศ ณ วันที่ ๑๐พฤศจิกายน พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลัง[เอกสารแนบท้าย]๑.บัญชีท้ายประกาศกระทรวงการคลัง เรื่อง การยกเว้นอากรและลดอัตราอากรศุลกากรสำหรับของที่มีถิ่นกำเนิดจากอาเซียน ลงวันที่ ๑๐พฤศจิกายน พ.ศ. ๒๕๖๐ ภาค ๒ พิกัดอัตราอากรขาเข้า(ดูข้อมูลจากภาพกฎหมาย)ภวรรณตรี/จัดทำ๒๑ พฤศจิกายน๒๕๖๐พัชรภรณ์/ตรวจ๒๑ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๗๔ ง/หน้า ๓ (เล่มที่ ๕)/๑๐ พฤศจิกายน๒๕๖๐